SUTARTIES PROJEKTAS
SUTARTIS DĖL TRANSPORTO PRIEMONIŲ TECHNINĖS PRIEŽIŪROS IR REMONTO PASLAUGŲ TEIKIMO
Ukmergė, 
[data]
UAB „Ukmergės autobusų parkas“, atstovaujama direktoriaus Rimvydo Olšausko, toliau vadinama Užsakovu, ir [tiekėjo pavadinimas], atstovaujama [atstovo vardas, pavardė, pareigos], toliau vadinama Tiekėju, sudarė šią paslaugų teikimo sutartį:
1. SUTARTIES DALYKAS
1.1. Tiekėjas įsipareigoja atlikti SCANIA transporto priemonių techninės priežiūros ir remonto darbus pagal Užsakovo pateiktą užsakymą.
2. KAINA IR ATSISKAITYMO TVARKA
2.1. Paslaugų kaina nustatoma pagal Tiekėjo pasiūlyme nurodytą valandinį įkainį: Eur su PVM.
2.2. Tiekėjas, atlikęs paslaugas, pateikia Užsakovui PVM sąskaitą faktūrą per 5 darbo dienas nuo darbų atlikimo dienos.
2.3. Užsakovas atsiskaito su Tiekėju per 30 (trisdešimt) kalendorinių dienų nuo tinkamai išrašytos PVM sąskaitos faktūros gavimo dienos.
2.4. Užsakovas turi teisę nemokėti už netinkamai ar ne laiku atliktas paslaugas iki trūkumų pašalinimo.
3. PASLAUGŲ TEIKIMO TERMINAI IR TVARKA
3.1. Užsakovas apie būtinybę atlikti techninės priežiūros ar remonto darbus informuoja Tiekėją el. paštu arba telefonu, pateikdamas transporto priemonės duomenis, gedimo ar aptarnavimo pobūdį ir pageidaujamą darbų atlikimo terminą. 
3.2. Tiekėjas per 1 darbo dieną nuo pranešimo gavimo turi patvirtinti galimybę atlikti paslaugas ir suderinti konkretų laiką.
3.3. Darbai turi būti pradėti ne vėliau kaip per 3 darbo dienas nuo Užsakovo užsakymo patvirtinimo, išskyrus atvejus, kai šalių susitarimu nustatomas kitas terminas. 
4. GARANTIJOS
4.1. Tiekėjas suteikia ne trumpesnę kaip 6 mėnesių garantiją atliktiems darbams ir panaudotoms medžiagoms.
5. ŠALIŲ ATSAKOMYBĖ
5.1. Šalys atsako už sutartinių įsipareigojimų nevykdymą ar netinkamą vykdymą pagal Lietuvos Respublikos civilinį kodeksą (toliau – CK), ypač CK šeštosios knygos „Prievolių teisė“ nuostatas. Atsakomybė apima, bet neapsiriboja, šiomis pareigomis:
· atlyginti tiesioginius nuostolius, kilusius dėl įsipareigojimų nevykdymo (CK 6.256 str.);
· kompensuoti netesybas ar delspinigius (Sutarties 5.5 p.) (CK 6.258 str.);
· vykdyti sutartį sąžiningai, rūpestingai ir bendradarbiaujant (CK 6.200 str.);
· šalys negali piktnaudžiauti savo teisėmis (CK 1.137 str. 3 d.).
5.2. Remonto metu pakeistos detalės (atsarginės dalys) grąžinamos Užsakovui, jei jis to reikalauja.
5.3. Gavęs Tiekėjo pranešimą apie Užsakymo įvykdymą, Užsakovas ne vėliau kaip per dvi darbo dienas, dalyvaujant Tiekėjo atstovui, turi priimti įvykdytas paslaugas. Įvykdytų paslaugų perdavimas Užsakovui įforminamas Tiekėjo išduodamu Paslaugų perdavimo-priėmimo aktu, kurį pasirašo įgalioti Užsakovo ir Tiekėjo atstovai. Paslaugų trūkumai, nustatyti perdavimo metu, ar kitos Užsakovo pretenzijos nurodomos rašytine forma kitoje Paslaugų perdavimo-priėmimo akto pusėje.
5.4. Tiekėjas privalo atlyginti visą tiesioginę žalą, kurią dėl netinkamai suteiktų paslaugų ar garantinių įsipareigojimų nevykdymo patyrė Užsakovas. 
5.5. Jei Tiekėjas laiku neatlieka paslaugų, Užsakovas turi teisę taikyti 0,05% dydžio delspinigius nuo neįvykdytos paslaugų vertės už kiekvieną pavėluotą dieną.
6. SUTARTIES GALIOJIMAS
6.1. Sutartis įsigalioja nuo jos pasirašymo dienos ir galioja 36 (trisdešimt šešis) mėnesius, tačiau ne ilgiau kaip iki visų įsipareigojimų pagal sutartį visiško įvykdymo.
7. ALTERNATYVAUS PASLAUGŲ TIEKĖJO PASIRINKIMO TEISĖ
7.1. Užsakovas turi teisę kreiptis į kitą transporto priemonių remonto ar techninės priežiūros paslaugų teikėją, jeigu:
· Tiekėjas negali užtikrinti paslaugų suteikimo per pagrįstą terminą (pvz., dėl ilgos eilės ar techninio nepasiekiamumo);
· Tiekėjas negali pasiūlyti reikiamų atsarginių dalių tiekimo laiko, jų tiekimo terminai yra per ilgi;
· Tiekėjo pasiūlyta atsarginių dalių ar paslaugų kaina yra akivaizdžiai didesnė nei rinkos kaina;
· Kitas teikėjas pateikia ženkliai palankesnes sąlygas, leidžiančias užtikrinti sklandų ir efektyvų transporto priemonės eksploatavimą (pvz., greitesnis remontas, mažesnė atsarginių dalių kaina, paslaugų prieinamumas be laukimo).
7.2. Toks paslaugų nukreipimas į kitą tiekėją nelaikomas šios sutarties pažeidimu ir nesuteikia Tiekėjui teisės reikalauti kompensacijos ar taikyti sankcijas Užsakovui.
8. BAIGIAMOSIOS NUOSTATOS
8.1. Sutartis gali būti keičiama rašytiniu šalių susitarimu. 
2.2. Ginčai sprendžiami derybų keliu, nepavykus – Lietuvos Respublikos teisme pagal Užsakovo buveinės vietą.

